Ildkvedeslekta
Store norske leksikon,Biologi,Planteriket,Dekkfrøete planter,Tofrøbladete planter,Roseordenen,Rosefamilien
Ildkvedeslekta er en planteslekt i rosefamilien. Den har 4 arter i Øst-Asia, og blir i Norge brukt som prydbusker og til hekker.
Vanlig ildkvede, også kalt japansk kvede eller prydkvede, C. japonica, er en ca. 1 m høy tornet busk med spredte, avlange, ca. 5 cm lange, fint sagtannede blad med store, oransjerøde blomster som sitter enkeltvis eller i knipper på 2 eller 3. Planten har gulgrønne, eplelignende og velluktende frukter.Praktildkvede, C. speciosa, ligner vanlig ildkvede, men er høyere og har store, noe kuleformede blomster i mørkerødt. Mest dyrket er hybrider mellom disse to artene. Begge artene blir særlig plantet i kyststrøk.Fruktene (kvedene) er vitaminrike og egner seg utmerket til gelé og syltetøy.